               IL-KUMMISSJONI EWROPEA
            Brussell, 23.10.2015
            COM(2015) 524 final
            2015/0248(NLE)
            Proposta għal
            DEĊIŻJONI TAL-KUNSILL
            dwar il-kontribuzzjonijiet finanzjarji li għandhom jitħallsu mill-Istati Membri għall-finanzjament tal-Fond Ewropew għall-Iżvilupp, inkluż il-limitu massimu għall-2017, l-ammont għall-2016 u l-ewwel ħlas parzjali għall-2016.

               MEMORANDUM TA’ SPJEGAZZJONI

               Il-11-il Ftehim Intern
                  1
                u r-Regolament tal-Kunsill (KE) Nru 2015/323 dwar ir-regolament finanzjarju applikabbli ghall-11-il Fond Ewropew għall-Iżvilupp (minn hawn’ il quddiem imsejjaħ “ir-Regolament Finanzjarju tal-11-il FEŻ”) jipprevedu proċedura ta’ sejħiet għal kontribuzzjonijiet li għandhom jitħallsu mill-Istati Membri għall-finanzjament tal-FEŻ. Skont l-Artikolu 21(2) tar-Regolament Finanzjarju tal-11-il FEŻ, din il-proposta tkopri:

               –Il-limitu massimu tal-ammont annwali tal-kontribuzzjonijiet għas-sena finanzjarja 2017.

               –L-ammont annwali tal-kontribuzzjonijiet għall-2016;

               –L-ammont tal-ewwel ħlas parzjali tal-kontribuzzjoni għall-2016.

               F'konformità mal-Artikolu 21(7) tar-Regolament Finanzjarju tal-11-il FEŻ, l-ammont ġestit mill-Kummissjoni u l-ammont ġestit mill-Bank Ewropew tal-Investiment (BEI) huma speċifikati separatament.

               Skont l-Artikolu 52 tar-Regolament Finanzjarju tal-11-il FEŻ
                  2
               , il-BEI bagħat lill-Kummissjoni l-estimi aġġornati tiegħu tal-impenji u tal-ħlasijiet għall-istrumenti li jiġġestixxi.

               F'konformità mal-Artikolu 22(1) tar-Regolament Finanzjarju tal-11-il FEŻ, is-sejħiet għall-kontribuzzjonijiet għandhom l-ewwel jużaw l-ammonti disponibbli minn FEŻ preċedenti, wieħed wara l-ieħor. Għaldaqstant, is-sejħiet għal kontribuzzjonijiet f'din il-proposta jirrigwardaw l-ammonti fl-10 FEŻ, kemm għall-Kummissjoni kif ukoll għall-BEI.

               Skont l-Artikolu 21(2) tar-Regolament Finanzjarju tal-11-il FEŻ, il-Kunsill għandu jiddeċiedi dwar din il-proposta sa mhux aktar tard mill-15 ta' Novembru 2015, u l-Istati Membri għandhom iwettqu l-ewwel ħlas parzjali mhux aktar tard mill-21 ta' Jannar 2016.

               L-Artikolu 23(1) tar-Regolament Finanzjarju tal-11-il FEŻ jistipula li Stat Membru li jonqos milli jwettaq il-ħlas parzjali tal-kontribuzzjoni dovuta sal-iskadenza, ikun jeħtieġlu jħallas l-imgħax fuq l-ammont li ma ħallasx; l-arranġamenti għall-ħlas tal-imgħax huma speċifikati fl-istess Artikolu.

               Skont l-Artikolu 1, it-tieni subparagrafu tad-Deċiżjoni tal-Kunsill 2013/759/UE dwar miżuri ta’ tranżizzjoni tal-ġestjoni tal-FEŻ mill-1 ta’ Jannar 2014 sad-dħul fis-seħħ tal-11-il Fond Ewropew għall-Iżvilupp (il-Faċilità ta’ Tranżizzjoni )
                  3
               , il-kwoti tal-kontribuzzjonijiet tal-Istati Membri stabbiliti fl-Artikolu 1(2)(a) tal-Ftehimiet Interni tat-8, tad-9 u tal-10 FEŻ, għandhom jitnaqqsu skont il-każ, wara li jidħol fis-seħħħ il-Ftehim Intern tal-11-il FEŻ. It-tnaqqis se jkollu impatt fuq il-kontribuzzjonijiet tal-Istati Membri lill-Kummissjoni tal-2015, tal-2016 u tal-2017, skont l-opzjoni ta’ aġġustament magħżula minn kull Stat Membru.

               2015/0248 (NLE)

               Proposta għal

               DEĊIŻJONI TAL-KUNSILL

               dwar il-kontribuzzjonijiet finanzjarji li għandhom jitħallsu mill-Istati Membri għall-finanzjament tal-Fond Ewropew għall-Iżvilupp, inkluż il-limitu massimu għall-2017, l-ammont għall-2016 u l-ewwel ħlas parzjali għall-2016.

               IL-KUNSILL TAL-UNJONI EWROPEA,

               Wara li kkunsidra t-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea,

               Wara li kkunsidra l-Ftehim Intern bejn ir-Rappreżentanti tal-Gvernijiet tal-Istati Membri, imlaqqgħin fi ħdan il-Kunsill, dwar l-iffinanzjar tal-għajnuna tal-Komunità fl-ambitu tal-Qafas Finanzjarju Pluriennali għall-perjodu mill-2014 sal-2020, skont il-Ftehim ta' Sħubija AKP-UE, u dwar l-allokazzjoni ta' assistenza finanzjarja għall-Pajjiżi u t-Territorji extra-Ewropej li għalihom tapplika r-Raba' Parti tat-Trattat dwar il-Funzjonament tal-Unjoni Ewropea
                  4
               , ("il-Ftehim Intern"), u b'mod partikolari l-Artikolu 7,

               Wara li kkunsidra r-Regolament tal-Kunsill (UE) 2015/323 tat-2 ta’ Marzu 2015 dwar ir-Regolament Finanzjarju applikabbli għall-11-il Fond Ewropew għall-Iżvilupp (minn hawn 'il quddiem msejjaħ "ir-Regolament Finanzjarju tal-11 FEŻ")
                  5
               , u b’mod partikolari l-Artikolu 21 (2) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)Skont il-proċedura stipulata fl-Artikoli minn 21 sa 24 tar-Regolament Finanzjarju tal-11-il FEŻ, il-Kummissjoni qed tippreżenta hawnhekk proposta li tispeċifika (a) il-limitu massimu tal-ammont annwali tal-kontribuzzjoni tal-Istati Membri għall-2017, (b) l-ammont tal-kontribuzzjoni għall-2016, u (c) l-ammont tal-ewwel ħlas parzjali tal-kontribuzzjoni għall-2016.

               (2)Skont l-Artikolu 52 tar-Regolament Finanzjarju tal-11-il FEŻ, il-Bank Ewropew tal-Investiment bagħat lill-Kummissjoni fiż-żmien debitu l-estimi aġġornati tiegħu tal-impenji u tal-ħlasijiet għall-istrumenti li jiġġestixxi.

               (3)L-Artikolu 22(1) tar-Regolament Finanzjarju tal-11 FEŻ jistipula li s-sejħiet għal kontribuzzjonijiet għandhom l-ewwel jużaw l-ammonti stabbiliti mill-FEŻ preċedenti. Għaldaqstant, għandha ssir sejħa għall-fondi taħt l-10 FEŻ.

               (4)Il-Kunsill adotta fl-10 ta’ Novembru 2014, fuq proposta magħmula mill-Kummissjoni, id-deċiżjoni li tistabbilixxi li l-limitu massimu tal-ammont annwali tal-kontribuzzjonijiet tal-FEŻ tal-Istati Membri għall-2016 jkun ta' EUR 3 350 000 000 għall-Kummissjoni, u għall-Bank Ewropew tal-Investiment jkun ta' EUR 250 000 000 għall-2016
                  6
               .

               (5)Skont l-Artikolu 1, it-tieni subparagrafu tad-Deċiżjoni tal-Kunsill 2013/759/UE dwar miżuri ta’ tranżizzjoni tal-ġestjoni tal-FEŻ mill-1 ta’ Jannar 2014 sad-dħul fis-seħħ tal-11-il Fond Ewropew għall-Iżvilupp ("il-Faċilità ta’ Tranżizzjoni ")
                  7
               , il-kwoti tal-kontribuzzjonijiet tal-Istati Membri stabbiliti fl-Artikolu 1(2)(a) tal-Ftehimiet Interni tat-8, id-9 u l-10 FEŻ, għandhom jitnaqqsu skont il-każ, wara li jidħol fis-seħħħ il-Ftehim Intern tal-11-il FEŻ. It-tnaqqis se jkollu impatt fuq il-kontribuzzjonijiet tal-Istati Membri tal-2015, tal-2016 u tal-2017, skont l-opzjoni ta’ aġġustament magħżula minn kull Stat Membru;

               ADOTTA DIN ID-DEĊIŻJONI:

               Artikolu 1

               Il-limitu massimu tal-ammont annwali tal-kontribuzzjonijiet tal-FEŻ tal-Istati Membri għal-2017 hawnhekk qed jiġi stabbilit għal EUR 3 950 000 000 għall-Kummissjoni, u għal EUR 200 000 000 għall Bank Ewropew tal-Investiment.

               Artikolu 2

               L-ammont annwali tal-kontribuzzjonijiet tal-FEŻ tal-Istati Membri għas-sena 2016 għandu jammonta għal EUR 3°600°000°000. Madankollu għandu jinqasam f'EUR 3 450 000 000 għall-Kummissjoni, u f'EUR 150 000 000 għall-Bank Ewropew tal-Investiment.

               Artikolu 3

               Il-kontribuzzjonijiet individwali għall-FEŻ li jridu jitħallsu mill-Istati Membri lill-Kummissjoni u lill-Bank Ewropew tal-Investiment bħala l-ewwel ħlas parzjali għall-2016 huma stabbiliti fit-tabella fl-Anness.

               Il-pagamenti ta’ dawn il-kontribuzzjonijiet jistgħu jiġu kkombinati ma’aġġustamenti fl-ambitu tal-implimentazzjoni tat-tnaqqis tal-fondi impenjati skont id-Deċiżjoni tal-Kunsill 2013/759/UE dwar miżuri ta’ tranżizzjoni tal-ġestjoni tal-FEŻ mill-1 ta’ Jannar 2014 sad-dħul fis-seħħ tal-11-il Fond Ewropew għall-Iżvilupp, wara pjan ta’ aġġustament kkomunikat minn kull Stat Membru lill-Kummissjoni, mal-adozzjoni tat-tielet ħlas parzjali għall-2015.

               Artikolu 4

               Din id-Deċiżjoni hija indirizzata lill-Istati Membri.

               Magħmul fi Brussell,

                     Għall-Kunsill

                     Il-President

                     (1)
                  Ftehim Intern bejn ir-Rappreżentanti tal-Gvernijiet tal-Istati Membri tal-Unjoni Ewropea, imlaqqgħin fi ħdan il-Kunsill, dwar l-iffinanzjar tal-għajnuna mill-Unjoni Ewropea taħt il-Qafas Finanzjarju Pluriennali għall-perjodu mill-2014 sal-2020, skont il-Ftehim ta’ Sħubija AKP-UE, u dwar l-allokazzjoni ta’ assistenza finanzjarja għall-pajjiżi u t-territorji extra-Ewropej li għalihom tapplika r-Raba’ Parti tat-Trattat (ĠU L 58, 3.3.2015, p. 17–38)

                     (2)
                  ĠU L 58, 3.3.2015, p. 17–38

                     (3)
                  ĠU L 335, 14.12.2013, p. 48.

                     (4)
                  ĠU L 210, 6.8.2013, p. 1.

                     (5)
                  ĠU L 58, 3.3.2015, p. 17–38

                     (6)
                  Il-Fajl Interistituzzjonali 2014/0298 (NLE), in-Numru tad-Dokument 14565/14

                     (7)
                  ĠU L 335, 14.12.2013, p. 48.

    ---documentbreak---

               IL-KUMMISSJONI EWROPEA
            Brussell, 23.10.2015
            COM(2015) 524 final
            ANNESS
            għall-
            Proposta għal DEĊIŻJONI TAL-KUNSILLdwar il-kontribuzzjonijiet finanzjarji li għandhom jitħallsu mill-Istati Membri għall-finanzjament tal-Fond Ewropew għall-Iżvilupp, inkluż il-limitu massimu għall-2017, l-ammont għall-2016 u l-ewwel ħlas parzjali għall-2016.

               ANNESS

               għall-

               Proposta għal

                  DEĊIŻJONI TAL-KUNSILL

                  dwar il-kontribuzzjonijiet finanzjarji li għandhom jitħallsu mill-Istati Membri għall-finanzjament tal-Fond Ewropew għall-Iżvilupp, inkluż il-limitu massimu għall-2017, l-ammont għall-2016 u l-ewwel ħlas parzjali għall-2016.

                        STATI MEMBRI

                        Taqsim tal-10 FEŻ %

                        l-1 ħlas parzjali tal-2016

                        mħallas lill-

                        mħallas lill-

                        Total

                        BEI

                        Il-Kummissjoni

                        l-10 FEŻ

                        l-10 FEŻ

                        L-AWSTRIJA

                        2,41

                        0,00

                        42 175 000,00

                        42 175 000,00

                        Il-BELĠJU

                        3,53

                        0,00

                        61 775 000,00

                        61 775 000,00

                        IL-BULGARIJA

                        0,14

                        0,00

                        2 450 000,00

                        2 450 000,00

                        ĊIPRU

                        0,09

                        0,00

                        1 575 000,00

                        1 575 000,00

                        IR-REPUBBLIKA ĊEKA

                        0,51

                        0,00

                        8 925 000,00

                        8 925 000,00

                        ID-DANIMARKA

                        2,00

                        0,00

                        35 000 000,00

                        35 000 000,00

                        L-ESTONJA

                        0,05

                        0,00

                        875 000,00

                        875 000,00

                        IL-FINLANDJA

                        1,47

                        0,00

                        25 725 000,00

                        25 725 000,00

                        FRANZA

                        19,55

                        0,00

                        342 125 000,00

                        342 125 000,00

                        IL-ĠERMANJA

                        20,50

                        0,00

                        358 750 000,00

                        358 750 000,00

                        IL-GREĊJA

                        1,47

                        0,00

                        25 725 000,00

                        25 725 000,00

                        L-UNGERIJA

                        0,55

                        0,00

                        9 625 000,00

                        9 625 000,00

                        L-IRLANDA

                        0,91

                        0,00

                        15 925 000,00

                        15 925 000,00

                        L-ITALJA

                        12,86

                        0,00

                        225 050 000,00

                        225 050 000,00

                        IL-LATVJA

                        0,07

                        0,00

                        1 225 000,00

                        1 225 000,00

                        IL-LITWANJA

                        0,12

                        0,00

                        2 100 000,00

                        2 100 000,00

                        IL-LUSSEMBURGU

                        0,27

                        0,00

                        4 725 000,00

                        4 725 000,00

                        MALTA

                        0,03

                        0,00

                        525 000,00

                        525 000,00

                        IN-NETHERLANDS

                        4,85

                        0,00

                        84 875 000,00

                        84 875 000,00

                        IL-POLONJA

                        1,30

                        0,00

                        22 750 000,00

                        22 750 000,00

                        IL-PORTUGALL

                        1,15

                        0,00

                        20 125 000,00

                        20 125 000,00

                        IR-RUMANIJA

                        0,37

                        0,00

                        6 475 000,00

                        6 475 000,00

                        IS-SLOVAKKJA

                        0,21

                        0,00

                        3 675 000,00

                        3 675 000,00

                        IS-SLOVENJA

                        0,18

                        0,00

                        3 150 000,00

                        3 150 000,00

                        SPANJA

                        7,85

                        0,00

                        137 375 000,00

                        137 375 000,00

                        L-IŻVEZJA

                        2,74

                        0,00

                        47 950 000,00

                        47 950 000,00

                        IR-RENJU UNIT

                        14,82

                        0,00

                        259 350 000,00

                        259 350 000,00

                        TOTAL UE-27

                        100,00

                        0,00

                        1 750 000 000,00

                        1 750 000 000,00


				|

		52012PC0667

			Proposta għal DEĊIŻJONI TAL-KUNSILL li tawtorizza lis-Slovenja tapplika miżura speċjali ta' deroga għall-Artikolu 287 tad-Direttiva 2006/112/KE dwar is-sistema komuni ta' taxxa fuq il-valur miżjud /* COM/2012/0667 final - 2012/0316 (NLE) */

			   	MEMORANDUM TA' SPJEGAZZJONI
1.           KUNTEST TAL-PROPOSTA
Raġunijiet għall-proposta u
l-għanijiet tagħha
Skont l-Artikolu 395(1)
tad-Direttiva 2006/112/KE[1]
tat-28 ta' Novembru 2006 dwar is-sistema komuni ta' taxxa fuq
il-valur miżjud, il-Kunsill, bi qbil unanimu fuq proposta
mill-Kummissjoni, jista' jawtorizza lil kwalunkwe Stat Membru li japplika
miżuri speċjali ta' deroga mid-Direttiva msemmija biex iħaffef
il-proċedura ta' ħlas tat-taxxa jew biex iwaqqaf milli jsiru
ċerti tipi ta' evażjoni tat-taxxa.
B'ittra rreġistrata mal-Kummissjoni
fit-30 ta’ Lulju 2012, is-Slovenja talbet awtorizzazzjoni biex
tapplika miżura ta’ deroga mill-Artikolu 287
tad-Direttiva 2006/112/KE, li tkun tippermetti lis-Slovenja teżenta
mill-VAT lill-persuni taxxabbli li l-fatturat annwali tagħhom ma jkunx
jaqbeż il-EUR 50 000.
B’konformità mal-Artikolu 395(2)
tad-Direttiva 2006/112/KE, b’ittra ddatata
t-18 ta’ Settembru 2012 il-Kummissjoni infurmat lill-Istati
Membri l-oħrajn bit-talba li saret mis-Slovenja. B’ittra ddatata
d-19 ta’ Settembru 2012, il-Kummissjoni nnotifikat lis-Slovenja
li kellha l-informazzjoni kollha meħtieġa biex tikkunsidra t-talba.
Kuntest ġenerali
Il-Kapitolu 1 tat-Titolu XII
tad-Direttiva 2006/112/KE jagħti l-possibbiltà lill-Istati Membri li
japplikaw skemi speċjali għall-impriżi ż-żgħar,
inkluża l-possibbiltà li jeżentaw lil persuni taxxabbli b'inqas minn
ċertu fatturat annwali. Din l-eżenzjoni timplika li persuna taxxabbli
ma għandhiex għalfejn iżżomm il-VAT fuq il-provvisti
tagħha u, konsegwentement, ma tistax tnaqqas il-VAT minn fuq l-elementi
produttivi tagħha.
Skont l-Artikolu 287
tad-Direttiva 2006/112/KE, Stati Membri partikulari li ssieħbu
fil-Komunità wara l-1 ta' Jannar 1978 jistgħu jeżentaw
lill-persuni taxxabbli li l-fatturat annwali tagħhom ma jkunx ogħla
mill-ekwivalenti fil-munita nazzjonali tal-ammonti bir-rata tal-kambju
fil-ġurnata tal-adeżjoni tagħhom, kif speċifikat f’dik
id-dispożizzjoni. Fir-rigward tas-Slovenja, dan il-limitu minimu huwa
stabbilit bħala EUR 25 000 skont il-punt 15 tal-Artikolu 287
tad-Direttiva 2006/112/KE.
Fil-klima ekonomika u politika ta’
bħalissa, is-Slovenja tixtieq tgħolli dan il-limitu minimu għal
EUR 50 000. L-introduzzjoni ta’ limitu minimu bħal dan se
tissimplifika s-sistema tal-VAT għall-impriżi ż-żgħar
billi tnaqqas b'mod sinifikanti l-piżijiet minn fuq dawk in-negozji li
huma eleġibbli għall-iskema billi tirrilaxxahom minn ħafna
mill-obbligi tal-VAT skont l-arranġamenti normali tal-VAT. Is-sistema tkun
fakultattiva għall-persuni taxxabbli. Skont l-awtoritajiet Sloveni,
il-miżura speċjali li jridu jdaħħlu se jkollha biss effett
negliġibbli fuq l-ammont totali tad-dħul tas-Slovenja mill-VAT
miġbur fl-istadju tal-konsum finali (mhux aktar minn 0.3%).
Dispożizzjonijiet eżistenti
fil-qasam tal-proposta
Fl-2004, il-Kummissjoni għamlet proposta
biex – inter alia – tgħolli l-limitu minimu tal-fatturat annwali
disponibbli għall-Istati Membri (COM(2004) 728 finali[2])
għall-eżenzjoni ta’ persuni taxxabbli mill-VAT għal
EUR 100 000.
Konsistenza ma' politiki u objettivi
oħrajn tal-Unjoni
Mhux applikabbli.
2.           IR-RIŻULTATI TAL-KONSULTAZZJONIJIET
MAL-PARTIJIET INTERESSATI U TAL-VALUTAZZJONIJIET TAL-IMPATT
Konsultazzjoni mal-partijiet interessati
Mhux rilevanti.
Il-ġbir u l-użu tal-kompetenza
Ma kien hemm l-ebda bżonn ta’
għarfien espert estern.
Valutazzjoni tal-impatt
Il-proposta għal Deċiżjoni
tal-Kunsill għandha l-għan li ddaħħal miżura ta'
simplifikazzjoni li tneħħi ħafna mill-obbligi tal-VAT
għan-negozji li jaħdmu b’fatturat annwali li mhux ogħla minn
EUR 50 000 u għalhekk għandha potenzjal għal impatt
pożittiv.
Minħabba l-kamp ta' applikazzjoni strett
tad-deroga u l-applikazzjoni limitata fiż-żmien, l-impatt, fi
kwalunkwe każ, se jkun limitat .
3.           ELEMENTI LEGALI TAL-PROPOSTA
Sommarju tal-azzjoni proposta
Il-proposta għandha l-għan li
tawtorizza lis-Slovenja tintroduċi miżura ta’ simplifikazzjoni li
tagħti deroga mill-Artikolu 287 tad-Direttiva 2006/112/KE sabiex
persuni taxxabbli b’fatturat annwali mhux ogħla minn EUR 50 000
ikunu jistgħu jiġu eżentati mill-VAT.
Bażi legali
L-Artikolu 395(1) tad-Direttiva
tal-Kunsill 2006/112/KE.
Il-prinċipju tas-sussidjarjetà
Il-proposta taqa’ taħt il-kompetenza
esklużiva tal-Unjoni Ewropea. Għalhekk, il-prinċipju
tas-sussidjarjetà ma japplikax.
Il-prinċipju tal-proporzjonalità
Il-proposta hija konformi mal-prinċipju
tal-proporzjonalità għar-raġunijiet li ġejjin:
Din id-Deċiżjoni tikkonċerna
awtorizzazzjoni mogħtija lil Stat Membru fuq it-talba tiegħu stess u
ma timplika l-ebda obbligu.
Minħabba l-ambitu limitat tad-deroga,
il-miżura speċjali hija proporzjonata mal-għan mixtieq.
L-għażla tal-istrumenti
L-istrument propost: Deċiżjoni
tal-Kunsill.
Mezzi oħrajn ma jkunux adegwati
għar-raġunijiet li ġejjin:
Skont l-Artikolu 395 tad-Direttiva
tal-Kunsill 2006/112/KE, deroga mir-regoli komuni tal-VAT hija possibbli
biss bl-awtorizzazzjoni tal-Kunsill li jkun qiegħed jaġixxi b'mod
unanimu fuq proposta mill-Kummissjoni. Deċiżjoni tal-Kunsill hija
l-aktar strument xieraq peress li tista' tiġi indirizzata lil Stat Membru
individwali.
4.           IMPLIKAZZJONI BAĠITARJA
Il-proposta mhix se taffettwa ħażin
lir-riżorsi proprji tal-Unjoni mill-VAT minħabba li s-Slovenja se
twettaq kalkolu tal-kumpens skont l-Artikolu 6 tar-Regolament tal-Kunsill
(KEE, Euratom) 1553/89.
5.           ELEMENTI FAKULTATTIVI
Il-proposta tinkludi klawżola sunset.
2012/0316 (NLE)
Proposta għal
DEĊIŻJONI TAL-KUNSILL
li tawtorizza lis-Slovenja tapplika
miżura speċjali ta' deroga għall-Artikolu 287 tad-Direttiva 2006/112/KE
dwar is-sistema komuni ta' taxxa fuq il-valur miżjud
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea,
Wara li kkunsidra d-Direttiva tal-Kunsill
2006/112/KE[3]
tat-28 ta' Novembru 2006 dwar is-sistema komuni ta' taxxa fuq
il-valur miżjud, u b'mod partikolari l-Artikolu 395(1) tagħha,
Wara li kkunsidra l-proposta mill-Kummissjoni
Ewropea,
Billi:
(1)       B'ittra rreġistrata
mal-Kummissjoni fit-30 ta’ Lulju 2012, is-Slovenja talbet
awtorizzazzjoni biex tapplika miżura ta’ deroga mill-Artikolu 287
tad-Direttiva 2006/112/KE, li tkun tippermetti lis-Slovenja teżenta
mill-VAT lill-persuni taxxabbli li l-fatturat annwali tagħhom ma jkunx
jaqbeż il-EUR 50 000.
(2)       B’konformità
mal-Artikolu 395(2) tad-Direttiva 2006/112/KE, b’ittra datata
t-18 ta’ Settembru 2012 il-Kummissjoni infurmat lill-Istati
Membri l-oħrajn bit-talba li saret mis-Slovenja. Permezz ta’ ittra datata
d-19 ta’ Settembru 2012, il-Kummissjoni nnotifikat lis-Slovenja
li kellha l-informazzjoni kollha meħtieġa sabiex tqis it-talba.
(3)       Skont l-Artikolu 287
tad-Direttiva 2006/112/KE, Stati Membri partikulari li ssieħbu
fil-Komunità wara l-1 ta' Jannar 1978 jistgħu jeżentaw
lill-persuni taxxabbli li l-fatturat annwali tagħhom ma jkunx ogħla
mill-ekwivalenti fil-munita nazzjonali tal-ammonti bir-rata tal-kambju
fil-ġurnata tal-adeżjoni tagħhom, kif speċifikat f’dik
id-dispożizzjoni. Is-Slovenja talbet li l-limitu minimu korrispondenti
tagħha, li huwa stabbilit bħala EUR 25 000 skont
il-punt 15 tal-Artikolu 287, jiżdied għal
EUR 50 000.
(4)       Limitu minimu ogħla
għall-iskema speċjali għall-impriżi ż-żgħar hu
miżura ta’ simplifikazzjoni peress li dan jista’ jnaqqas b’mod sinifikanti
l-obbligi tal-VAT għan-negozji ż-żgħar. L-iskema
speċjali hija fakultattiva għall-persuni taxxabbli.
(5)       Fil-proposta tagħha
għal-Direttiva biex tissimplifika l-obbligi tat-taxxa fuq il-valur
miżjud tad-29 ta' Ottubru 2004[4],
il-Kummissjoni inkludiet dispożizzjonijiet maħsuba biex jippermettu
lill-Istati Membri biex jistabbilixxu l-limitu tal-fatturat annwali
għall-iskema ta' eżenzjoni mill-VAT sa ammont massimu ta'
EUR 100 000 jew l-ekwivalenti fil-valuta nazzjonali, bil-possibbiltà
li dan l-ammont ikun aġġornat kull sena. It-talba ppreżentata
mis-Slovenja hi konformi ma' dik il-proposta.
(6)       Id-deroga se jkollha biss
effett negliġibbli fuq l-ammont globali ta’ taxxa miġbura fl-istadju
tal-konsum finali u mhux se jkollha effetti negattivi fuq ir-riżorsi
proprji tal-Unjoni li jinġabru mit-taxxa fuq il-valur miżjud.
ADOTTA DIN ID-DEĊIŻJONI:
Artikolu 1
B’deroga mill-Artikolu 287(15)
tad-Direttiva 2006/112/KE, is-Slovenja hija awtorizzata teżenta
mill-VAT lil persuni taxxabbli li l-fatturat annwali tagħhom ma jkunx
aktar minn EUR 50 000.
Artikolu 2
Din id-Deċiżjoni tapplika sad-data
tad-dħul fis-seħħ ta’ regoli tal-Unjoni li jemendaw l-ammonti
tal-limiti massimi ta’ fatturat annwali li taħthom il-persuni taxxabbli
jistgħu jikkwalifikaw għal eżenzjoni mill-VAT jew
sal-31 ta’ Diċembru 2015, skont liema data tiġi
l-ewwel.
Din id-Deċiżjoni tidħol
fis-seħħ l-għada tal-jum tal-pubblikazzjoni tagħha f'Il-Ġurnal
Uffiċjali tal-Unjoni Ewropea.
Artikolu 3
Din
id-Deċiżjoni hija indirizzata lir-Repubblika tas-Slovenja.
Magħmul fi Brussell,
                                                                       Għall-Kunsill
                                                                       Il-President
[1]               ĠU L347, 11.12.2006, p.1.
[2]               http://eur-lex.europa.eu/LexUriServ/LexUriServ.do?uri=COM:2004:0728:FIN:MT:PDF
[3]               ĠU L347, 11.12.2006, p.1.
[4]               COM(2004) 728 finali.